laion/Wikipedia-Exotic huggingface dataset:
ימינה באשיר

ימינה באשיר (בערבית: يامينا بشير;‏ 20 במרץ 1954 – 3 באפריל 2022) הייתה במאית קולנוע ותסריטאית אלג'יראית. הסרט שלה Rachida הוקרן במדור Un Certain Regard בפסטיבל הקולנוע בקאן 2002. Rachida הוא הסרט הקולנועי הראשון בבימויה של אישה אלג'יריאית שנעשה באלג'יריה. הסרט זכה לפופולריות באלג'יריה והופץ באופן בינלאומי בצרפת. באשיר למדה בבית הספר הלאומי לקולנוע בבקינגהאמשייר, באנגליה, שם התמקדה בעריכה. היא הייתה ידועה בעיקר בשל סרטה Rachida אשר לקח לה חמש שנים לעשות. Rachida הוא הסרט האלג'יראי היחיד שהיה מועמד לפרס Un Certain Regard בקאן. באשיר נפטרה ב-3 באפריל 2022. הותירה אחריה בעל, הבמאי האלג'יראי מוחמד שואיך, שלוש בנות ובן. במהלך העשור השחור,[דרושה הבהרה] הזוג באשיר-שואיך נשאר באלג'יריה שם היא עבדה בתור עורכת הסרטים של בעלה. 2002 : رشيدة 2003 : لويزة سيد عمي (فيلم قصير) סופת חול (1982) ראשידה (2002) ימינה באשיר, במסד הנתונים הקולנועיים IMDb (באנגלית) ימינה באשיר, באתר AllMovie (באנגלית) ימינה באשיר, במסד הנתונים הקולנועיים KinoPoisk (ברוסית) "Festival de Cannes: Sandstorm". festival-cannes.com. Armes, Roy, New Voices in Arab Cinema (Bloomington: Indiana University Press, 2005), p. 104 Dupont, Joan. "Giving a human face to Algeria's horror". New York Times. Corm, Carole (2004). "A Woman's Struggle in Midst of War". Al Jadid : a review & record of Arab culture and arts. 10 (46). Hillauer, Rebecca (2005). Encyclopedia of Arab women filmmakers. Cairo, Egypt: American University in Cairo Press. p. 275. ISBN 9789774162688. Armes, Roy, New Voices in Arab Cinema (Bloomington: Indiana University Press, 2005), p. 104
מינהל הביון הלאומי של קולומביה

מינהל הביון הלאומי (בספרדית: Dirección Nacional de Inteligencia; בראשי תיבות DNI) הוא סוכנות המודיעין העיקרית של קולומביה. נחשבת ליורשת מחלקת הביטחון האדמיניסטרטיבי אשר הוטל עליה לאסוף מודיעין פנימי וחיצוני. הסוכנות מדווחת אך ורק לנשיא קולומביה. מבין יעדי הארגון הם: איסוף מודיעין אסטרטגי. איסוף מודיעין חיצוני ופנימי למניעת פיגועי טרור וסיכולם. סיכול ריגול וחתרנות. שיתוף פעולה בינלאומי בנושאי מודיעין וביטחון. בנובמבר 2011, הודיע הנשיא חואן מנואל סנטוס, כי יפרק את מחלקת הביטחון, לאחר שהסוכנות ספגה ביקורת הולכת וגוברת בשל שערוריות שונות, בהן היו מעורבים סוכני המחלקה שריגלו אחר פוליטיקאים ושופטים. מלבד שערוריות, יצירת ה-DNI נועדה לשפר את עבודת המודיעין ולאגד תחת קורת גג אחת את כל גורמי הביטחון והמודיעין בקולומביה. בניגוד לקודמו, ה-DAS, מינהל הביון הלאומי אינו נוטל חלק במבצעי אכיפת חוק, ואינו מנהל מבצעים למניעת הגירה לא חוקית. המשימה העיקרית היא איסוף מודיעין הן פנימית והן חיצונית. מדיה וקבצים בנושא מינהל הביון הלאומי של קולומביה בוויקישיתוף אתר האינטרנט הרשמי של מינהל הביון הלאומי של קולומביה (בספרדית) "Gobierno anuncia la Dirección Nacional de Inteligencia". Elespectador.com. 4 בנובמבר 2011. נבדק ב-31 ביולי 2017. {{cite web}}: (עזרה) "Colombia dissolves scandal-hit intelligence agency". In.reuters.com. נבדק ב-31 ביולי 2017. {{cite web}}: (עזרה) "Colombian president dissolves intelligence service". The Guardian. נבדק ב-31 ביולי 2017. {{cite news}}: (עזרה) "Agencia que reemplaza al DAS no será policial". Elpais.com. אורכב מ-המקור ב-2017-02-04. נבדק ב-31 ביולי 2017. {{cite web}}: (עזרה)
יחסי ברוניי – סן מרינו

יחסי ברוניי–סן מרינו הם היחסים הדיפלומטיים הרשמיים שבין סולטנות נגארה ברוניי דארוסאלם לבין הרפובליקה המרוממת של סן מרינו. בין סולטנות נגארה ברוניי דארוסאלם לבין הרפובליקה המרוממת של סן מרינו נחתם הסכם דיפלומטי אחד בלבד: הצהרה משותפת על כינון יחסים דיפלומטיים רשמיים בין הרפובליקה המרוממת של סן מרינו לבין סולטנות נגארה ברוניי דארוסאלם - 10 ביוני 1992. סן מרינו אינה מיוצגת בברוניי בשום דרג, הן בדרג השגרירות והן בדרג הקונסולרי. ברוניי אינה מיוצגת בסן מרינו בשום דרג, הן בדרג השגרירות והן בדרג הקונסולרי. מדיה וקבצים בנושא יחסי ברוניי – סן מרינו בוויקישיתוף Trattati Internazionali - Accordi Bilaterali con altri Stati, משרד החוץ הסן מרינזי
ליילה מרקשי

ליילה מרקשי (בערבית: ليلى مراكشي; בצרפתית: Laïla Marrakchi; נולדה בשנת 1975) היא יוצרת סרטים מרוקאית הידועה בשל סרטה מעורר המחלוקת Marock. הסרט הוקרן במדור Un Certain Regard בפסטיבל הסרטים בקאן 2005. מרקשי נולדה למשפחה מן המעמד העליון בקזבלנקה, המתוארת בסרטה המפורסם. Marock ‏(2005) Momo mambo ‏(2003) Deux cents dirhams ‏(2002) Horizon perdu, L' ‏(2000) Rock the Casbah ‏(2013) מדיה וקבצים בנושא ליילה מרקשי בוויקישיתוף ליילה מרקשי, במסד הנתונים הקולנועיים IMDb (באנגלית) ליילה מרקשי, באתר AllMovie (באנגלית) ליילה מרקשי, במסד הנתונים הקולנועיים KinoPoisk (ברוסית) "Festival de Cannes: Marock". festival-cannes.com. נבדק ב-2009-12-12. ערך זה הוא קצרמר בנושא אישים ובנושא מרוקו. אתם מוזמנים לתרום לוויקיפדיה ולהרחיב אותו.
יחסי הודו – סן מרינו

יחסי הודו–סן מרינו הם היחסים הדיפלומטיים הרשמיים שבין הרפובליקה של הודו לבין הרפובליקה המרוממת של סן מרינו. בין הרפובליקה של הודו לבין הרפובליקה המרוממת של סן מרינו נחתמו שלושה הסכמים דיפלומטיים רשמיים: שליחת מכתב ואשרורו בנוגע לפתיחת קונסוליה של הרפובליקה המרוממת של סן מרינו בניו דלהי, בירת הרפובליקה של הודו - 26 בפברואר 1965/20 בינואר 1966. הסכם בין הרפובליקה של הודו לבין הרפובליקה המרוממת של סן מרינו לכינון יחסים דיפלומטיים רשמיים בין שתי המדינות - 13 בדצמבר 2004. הסכם בין הרפובליקה של הודו לבין הרפובליקה המרוממת של סן מרינו לשיתוף פעולה מוגבר בענייני מיסים. - 19 בדצמבר 2013. סן מרינו אינה מיוצגת בהודו בדרג השגרירות. סן מרינו מיוצגת בהודו בדרג הקונסולרי באמצעות קונסוליה רשמית שהיא מחזיקה בניו דלהי, בירת המדינה. הודו אינה מיוצגת בסן מרינו בשום דרג, הן בדרג השגרירות והן בדרג הקונסולרי. מדיה וקבצים בנושא יחסי הודו – סן מרינו בוויקישיתוף Trattati Internazionali - Accordi Bilaterali con altri Stati, משרד החוץ הסן מרינזי CONSULATE GENERAL OF SAN MARINO IN NEW DELHI, INDIA
מלודיקה

מֶלוֹדיקָה היא כלי נגינה הדומה בצלילו לאקורדיון ולמפוחית. בחלקה העליון נמצאת המקלדת שלה, ומנגנים בה באמצעות נשיפה בפייה שלה, אשר נמצאת בצידה. בזמן הלחיצה על הקליד נפתח חור, אשר נותן לאוויר (ולצליל) לעבור דרך צינור. בדרך כלל יש למלודיקה שתיים או שלוש אוקטבות. מלודיקה היא כלי קטן, קל ונייד, היא נפוצה בלימודי נגינה, בעיקר באסיה. המלודיקה הומצאה בשנות ה־50 על ידי חברת Hohner, אף על פי שיש הטוענים כי היא הומצאה על ידי המוזיקאי ג'וזף לדרפיין על מנת ללמד ילדים את יסודות המוזיקה. ישנם סוגים שונים של מלודיקה: מלודיקות טנור הן המלודיקות הנפוצות ביותר. היד השמאלית אוחזת בידית אשר נמצאת בחלקה התחתון של המלודיקה, ויד ימין מנגנת על המקלדת. אפשר לנגן במלודיקת טנור בשתי ידיים אם מחברים לפיה צינורית. מלודיקות סופרנו ואלטו דקות יותר מהטנור, ומיועדות לניגון בשתי הידיים בו זמנית - יד שמאל מנגנת בקלידים השחורים, ויד ימין מנגנת בקלידים הלבנים. קיימות גם מלודיקות בס, אך הן נדירות יותר. המלודיקה היא כלי פשוט יחסית לנגינה ומהווה תוסף קל, נח וזמין לשימוש עבור נגני קלידים/כלי נשיפה. אחד מחלוצי המלודיקה הוא אמן הדאב אוגוסטוס פאבלו. ישנם יצרני מלודיקה רבים בעולם - הנה רשימה של כמה מובילים: Hohner: Hohner הוא אחד מהיצרנים המפורסמים והמכובדים ביותר של מלודיקות. הם מציעים מגוון רחב של דגמים למוזיקאים בכל הרמות. ימאהה: ימאהה, יצרנית כלי נגינה ידועה, מייצרת גם מלודיקות, המוכרות לרוב באיכותן ובעמידותן. סוזוקי: סוזוקי היא עוד יצרנית מוכרת של מלודיקות, המציעה מגוון דגמים המתאימים לסגנונות נגינה שונים. האמונד: האמונד, הידוע בעוגב האייקוני שלו, מייצר גם מלודיקות המיועדות למתחילים ולמקצוענים כאחד. Easttop: Easttop היא יצרנית סינית המייצרת מגוון של מלודיקות במחירים נוחים ואיכותיים. Swan: Swan הוא עוד יצרן סיני שמייצר מגוון דגמי מלודיה בנקודות מחיר שונות. Thomann: Thomann, קמעונאית גדולה של מוזיקה אירופאית, מוכרת מלודיקות מיצרנים שונים ויש לה מותג בית משלה. רולנד: רולנד, חברה ידועה בתעשיית המוזיקה האלקטרונית, מציעה גם מלודיקות אלקטרוניות. Schoenhut: Schoenhut מייצרת פסנתרי צעצוע וכלי מקלדת אחרים, כולל מלודיקות המיועדות לילדים. Casio: Casio, הידועה בקלידים אלקטרוניים ובפסנתרים דיגיטליים, מציעה גם מלודיקות אלקטרוניות. מדיה וקבצים בנושא מלודיקה בוויקישיתוף מֶלוֹדִיקַל, ספר לימוד חופשי וחינמי למלודיקה וכלי־מקלדת אחרים, בעברית, ובו 119 מנגינות, מתוכן 46 שירים עבריים MELODICA FAMILY, web.archive.org, ‏2013-09-26 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אקיסי דלתא

אקיסי דלתא, (בצרפתית: Akissi Delta; נולדה בשם Loukou Akisse Delphine ב-5 במרץ 1960) היא שחקנית ויוצרת קולנוע מחוף השנהב. דלתא נולדה בדימבוקרו שבחוף השנהב ב-1960. היא מעולם לא זכתה ללמוד בבית הספר. את הקריירה שלה התחילה בתור רקדנית ודוגמנית, ואז שיחקה בסרטו של לאונרד גרוקה Comment ça va ובמספר סרטים של אנרי דיפארק. ב-2002 היא יצרה את סדרת הטלוויזיה Ma Famille. Comment ça va 1987 Bouka, 1988 Joli cœur 1992 Au nom du Christ 1993 Rue Princesse 1993 Afrique, mon Afrique 1994 Bienvenue au Gondwana 2016 Les secrets d'Akissi Ma famille, 2002-17 מדיה וקבצים בנושא אקיסי דלתא בוויקישיתוף אקיסי דלתא, במסד הנתונים הקולנועיים IMDb (באנגלית) Augustin Tapé, Akissi Delta: l'analphabète qui a su se faire un place dans le cinéma ivoirien, Gender Links for Equality and Justice, June 21, 2015. Roger Adzafo, Akissi Delta: the story an illiterate that has become icon of African cinema, Africa Top Success, 4 June 2018. Kenneth W. Harrow; Carmela Garritano (2018). A Companion to African Cinema. Wiley. p. 305. ISBN 978-1-119-09985-7.
אוקרינה

אוקרינה (Ocarina) היא כלי נגינה עתיק הדומה לחליל. צורתה עגולה ובה נקובים בצידה העליון מספר חורים רגילים, חור להוצאת הצליל, בחלקון התחתון מספר חורים נוספים, ובצדו חור לנשיפה (מספר החורים תלוי באוקרינה). הכלי, עשוי לרוב קרמיקה, אך קיימים גם דגמים עשויים מפלסטיק, עץ, זכוכית ומתכת. כלי עתיק זה קיים כבר כמעט 12,000 שנים. כלים הדומים לאוקרינה קיימים בעיקר בתרבויות הסינית והמסו-אמריקנית (בהן הוא לרוב מעוצב לצורת בעל-חיים, לרוב ציפורים שונות). הכלי מוזכר גם במקומות שונים בתרבות הפופ המערבית, כמו במשחקי וידאו, במשחק The Legend of Zelda: Ocarina of Time. הוא מוזכר גם בסרט השכן הקסום שלי טוטורו, כאשר טוטורו, מיי וסצוקי נושפים בכלי זה על העץ. ניתן לדמות את צליל האוקרינה על ידי שילוב ידיים בצורה מסוימת כאשר שתי הידיים משתלבות האחת בשנייה והפייה היא שני האגודלים. מדיה וקבצים בנושא אוקרינה בוויקישיתוף אוֹקַלִינָה, ספר לימוד חופשי וחינמי לאוקרינה, בעברית, ובו 119 מנגינות, מתוכן 46 שירים עבריים היגוי השם אוקרינה אוקרינה, באתר אנציקלופדיה בריטניקה (באנגלית)
ג'סי צ'יסי

ג'סי צ'יסי (באנגלית: Jessie Chisi) היא במאית ותסריטאית קולנוע מזמביה. צ'יסי נולדה וגדלה בזמביה. היא השתתפה במחנה הכישרונות בדרבן בשנים 2009 ו-2010 והתקבלה למחנה הכישרונות Berlinale, בגרמניה. היא השלימה תואר ראשון במכון לתקשורת המונים בזמביה, וכן לימודי תעודה ביזמות בMIT. ב-2015, מונתה כעמיתה בתוכנית Mandela Washington Fellowship for Young African Leaders ב-2013 יסדה צ'יסי את פסטיבל הסרטים הקצרים של זמביה, המציע במה לסרטים בני 15 דקות או פחות. והקימה את התוכנית "קולנוע צעיר בזמביה". צ'יסי היא פעילה מסורה למען זכויות האדם, ומאמינה בכוחו של הקולנוע לייצר שינוי, ולהזניק את ארצה קדימה. היא נחשבת לדמות מובילה וחלוצה של תעשיית הקולנוע הצעירה של זמביה. ההצעה של צ'יסי לברלינלה, שנקרא באותו שלב Woman On Hold, הפך בסופו של דבר לסרטה משנת 2014, Between Rings, אשר מומן על ידי קרן הקולנוע הפיני. הסרט עסק בבת דודה של צ'יסי, אסתר פירי, המתאגרפת הראשונה של זמביה, ועל המתח שלה בשל הצורך לבחור בין נישואים לבין הקריירה. הקרנת הבכורה אירעה בפסטיבל סרטי התעודה הבינלאומי של קופנהגן. ב-2016 היא שיתפה פעולה עם קאסי קאבוויטה בסרט Sound of Silence, סרט על אלימות מיניות וזוגית. היא כתבה, הפיקה בשיתוף, וביימה בשיתוף את הסרט Imagination (2017), על ילד צעיר משכונת עוני בלוסאקה, אשר חולם כנגד כל הסיכויים להיות במאי. צ'יסי מחלקת את זמנה בין פינלנד לזמביה. Between Rings: The Esther Phiri Story, 2014 Zambia's Boxing Star, 2016. . Imagination, 2017 סרטים קצרים Every woman knows Goodbye Unborn אתר האינטרנט הרשמי של ג'סי צ'יסי ג'סי צ'יסי, במסד הנתונים הקולנועיים IMDb (באנגלית) Mandela Washington Fellowship for Young African Leaders Beti Ellerson, Jessie Chisi talks about "Between Rings: The Esther Phiri Story" and her hopes for Zambian cinema, African Women in Cinema blog, 10 September 2014. Jessie Chisi, Festival Scope Pro (ארכיון) Tambay A. Obenson, Trailer: ‘Between Rings’ (Doc on Esther Phiri – Zambian Boxing Champ), Indie Wire, October 21, 2014. Zambian Movie on GBV coming soon, Lusaka Times, 27 April 2016. Jessie Chisi premieres "Imagination", Zambia Daily Mail, 3 March 2017.
בשקיר

האם התכוונתם ל... בשקיריה – רפובליקה בפדרציה הרוסית במרכז הרי אורל בשקירים (אנ') – קבוצה אתנית שמקורה ברוסיה בשקירית – השפה הרשמית של הרפובליקה הבשקירית והעם הבשקירי בשקירים – קבוצה של 12 חברים יוצאי הגדוד העברי
יחסי המלדיביים – סן מרינו

יחסי המלדיביים–סן מרינו הם היחסים הדיפלומטיים הרשמיים שבין רפובליקת המלדיביים לבין הרפובליקה המרוממת של סן מרינו. בין רפובליקת המלדיביים לבין הרפובליקה המרוממת של סן מרינו נחתם הסכם דיפלומטי אחד בלבד: הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין רפובליקת המלדיביים - 23 במרץ 2011. סן מרינו אינה מיוצגת באיים המלדיביים בשום דרג, לא בדרג שגרירות ולא בדרג קונסולרי. האיים המלדיביים אינם מיוצגים בסן מרינו בשום דרג, לא בדרג שגרירות ולא בדרג קונסולרי. מדיה וקבצים בנושא יחסי המלדיביים – סן מרינו בוויקישיתוף Trattati Internazionali - Accordi Bilaterali con altri Stati, משרד החוץ הסן מרינזי
יחסי הפיליפינים – סן מרינו

יחסי הפיליפינים–סן מרינו הם היחסים הדיפלומטיים הרשמיים שבין רפובליקת הפיליפינים לבין הרפובליקה המרוממת של סן מרינו. בין רפובליקת הפיליפינים לבין הרפובליקה המרוממת של סן מרינו נחתם הסכם דיפלומטי אחד בלבד: הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין רפובליקת הפיליפינים - 7 בפברואר 2003. סן מרינו אינה מיוצגת בפיליפינים בשום דרג, לא בדרג השגרירות ולא בדרג הקונסולרי. הפיליפינים אינה מיוצגת בסן מרינו בשום דרג, לא בדרג השגרירות ולא בדרג הקונסולרי. מדיה וקבצים בנושא יחסי הפיליפינים – סן מרינו בוויקישיתוף Trattati Internazionali - Accordi Bilaterali con altri Stati, משרד החוץ הסן מרינזי
פארידה בורקיה

פארידה בורקיה (בערבית: فريدة بورقية; בצרפתית: Farida Bourquia; נולדה בשנת 1948) היא במאית קולנוע מרוקאית, "אחת הנשים המרוקאיות הראשונות לעשות קריירה כיוצרת סרטים הן על המסך הגדול והן בטלוויזיה". לאחר שלמדה דרמה במוסקבה מ-1968 ל-1973, בורקיה לימדה אומניות הבמה בקונסרבטוריון של קזבלנקה. במשך רוב הקריירה שלה, היא עבדה עבור רשות השידור הציבורית, Radiodiffusion-Télévision Marocaine, שם עשתה, בין היתר, סרטים דוקומנטריים ותוכניות ילדים. עבור שנת האישה הבינלאומית ב-1975, בורקיה יצרה מספר סרטים דוקומנטריים על נשים מרוקאיות - סרטי התעודה המרוקאים הראשונים שהופקו ובוימו על ידי אישה. סרטה משנת 1982 La braise סיפר את הסיפור של שלושה ילדי כפר יתומים. Deux femmes sur la route, (2007), היה "הגרסה המרוקאית לסרט מסע הנשים הקלאסי תלמה ולואיז". Le dernier aveu (ההבטחה האחרונה) La bague (הטבעת) Je ne reviendrai pas (לא אשוב) Le visage et le miroir (הפנים והמראה) La boite magique (קופסת הקסמים) La maison demandee (הבית הפופולרי) La braise (הגחלים) 1982 Deux femmes sur la route (שתי נשים על הדרך), 2007 Zaynab, la rose d'Aghmat, 2014 פארידה בורקיה, במסד הנתונים הקולנועיים IMDb (באנגלית) Valérie K. Orlando (2011). Screening Morocco: Contemporary Film in a Changing Society. Ohio University Press. pp. 144–. ISBN 978-0-89680-478-4. Armes, Roy (2003). "Cinema in the Maghreb". In Oliver Leaman (ed.). Companion Encyclopedia of Middle Eastern and North African Film. Routledge. p. 204. ISBN 978-1-134-66252-4.
רוקטמן (סרט)

רוקטמן (באנגלית: Rocketman) הוא סרט ביוגרפי-מוזיקלי, המבוסס על חייו של המוזיקאי אלטון ג'ון. את הסרט ביים דקסטר פלטשר, ונכתב על ידי לי הול. בסרט מככבים טארון אגרטון בתפקיד אלטון ג'ון, ג'יימי בל, ריצ'רד מאדן, ברייס דאלאס הווארד, צ'ארלי רואו, ג'מה ג'ונס, קיט קונור וסטיבן מקינטוש. הסרט אינו סרט ביוגרפי אופייני, בכך שאינו מציג את השירים בסדר כרונולוגי ובכך שקיימים בו אלמנטים של פנטזיה: "לקחנו חופש עם האמת", אמר כוכב הסרט טארון אגרטון. הסרט הופץ בבריטניה החל מ-24 במאי 2019, ובארצות הברית ב-31 במאי 2019 על ידי סרטי פרמאונט. הסרט זכה בפרס אוסקר לשיר המקורי הטוב ביותר על השיר "(I'm Gonna) Love Me Again" בטקס פרסי אוסקר ה-92. הסרט מספר את סיפור חייו של אלטון ג'ון, על רגעי השיא והשפל שלו (בהתמכרויותיו השונות). בראיון משותף עם טארון אגרטון בתוכנית בוקר טוב אמריקה אמר ג'ון שהסרט עוסק גם בצדדים הקשים שבהצלחה שלו, ושהגיע להכרה בצורך לבקש עזרה: הכרה שההתנהגות שלך הופכת כל כך...טיפשית ונוראית, שאתה הופך בוש בעצמך. והעניין הוא שלא רציתי לחיות את שארית חיי כך....המסר הוא שאם אתה הולך בדרך רעה, ואתה לא מאושר - בקש עזרה. זה כל כך קשה לפעמים, אבל... כשעשיתי זאת, הרבה עזרה נקרתה בדרכי, והחיים שלי מאז שהפכתי פיכח, הפכו למסע כזה מדהים...ואני לא צריך לקום בבוקר בהרגשה שאני לא רוצה להתעורר — טארון אגרטון בתפקיד אלטון ג'ון קיט קונור בתפקיד רג'ינלנד דוויט (אלטון ג'ון) המתבגר ג'יימי בל בתפקיד ברני טופין ריצ'רד מאדן בתפקיד ג'ון ריד ברייס דאלאס הווארד בתפקיד שילה איילין סטיבן גראהם בתפקיד דיק ג'יימס ג'ייסון פניקוק בתפקיד וילסון צ'ארלי רואו בתפקיד ריי ויליאמס ג'מה ג'ונס בתפקיד אייווי קיט קונור בתפקיד רג'י הילד סטיבן מקינטוש בתפקיד סטנלי ג'ימי וי בתפקיד ארתור רייצ'ל מאלדון בתפקיד קיקי די טייט דונובן בתפקיד דאג וסטון הטריילר הראשון של הסרט יצא לאור ב-1 באוקטובר 2018. הקרנת הבכורה נערכה בפסטיבל הקולנוע בקאן ב-16 במאי 2019. (I'm Gonna) Love Me Again מדיה וקבצים בנושא רוקטמן בוויקישיתוף רוקטמן, ברשת החברתית פייסבוק רוקטמן, ברשת החברתית אקס (טוויטר) רוקטמן, ברשת החברתית אינסטגרם "רוקטמן", במסד הנתונים הקולנועיים IMDb (באנגלית) "רוקטמן", באתר נטפליקס "רוקטמן", באתר Rotten Tomatoes (באנגלית) "רוקטמן", באתר Box Office Mojo (באנגלית) "רוקטמן", באתר Metacritic (באנגלית) "רוקטמן", במסד הנתונים הקולנועיים KinoPoisk (ברוסית) הקדימון הרשמי של הסרט, סרטון באתר יוטיוב ביקורות אבנר שביט‏, סלט רוקט: "רוקטמן" על אלטון ג'ון הוא סרט מהנה, אבל יעבוד טוב יותר על הבמה, באתר וואלה, 30 במאי 2019 גל אוחובסקי, ‏רוקט מענטש, באתר ‏מאקו‏, 30 במאי 2019 יעל שוב, ‏"רוקטמן" לא חוזר על הטעויות של "רפסודיה בוהמית", באתר "Time Out ישראל", 30 במאי 2019 שמוליק דובדבני, ביקורת קולנוע - "רוקטמן": אלטון ג'ון עשה על עצמו סרט עם כל הקלישאות, באתר ynet, 31 במאי 2019 אורי קליין, "רוקטמן": הרבה יותר כיף לצפות בו מב"רפסודיה בוהמית", זה לא אומר שהוא מושלם, באתר הארץ, 2 ביוני 2019 גידי אורשר, "רוקטמן" – בעיקר בגלל המוזיקה, סולם אורשר, 9 יוני 2019. Julie Miller, Inside Elton John and Taron Egerton’s Emotional Rocketman Premiere at Cannes, באתר Vanity Fair, ‏17 במאי 2019 אלטון ג'ון וטארון אגרטון בראיון משותף בתכנית "בוקר טוב אמריקה", באתר יוטיוב, ‏16 במאי 2019 Nolfi, Joey (1 באוקטובר 2018). "Taron Egerton rocks out as Elton John in first Rocketman trailer". Entertainment Weekly. נבדק ב-1 באוקטובר 2018. {{cite web}}: (עזרה)
יחסי וייטנאם – סן מרינו

יחסי וייטנאם–סן מרינו הם היחסים הדיפלומטיים הרשמיים שבין הרפובליקה הסוציאליסטית של וייטנאם לבין הרפובליקה המרוממת של סן מרינו. בין הרפובליקה הסוציאליסטית של וייטנאם לבין הרפובליקה המרוממת של סן מרינו נחתמו הסכם שני הסכמים דיפלומטיים רשמיים: הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין הרפובליקה הסוציאליסטית של וייטנאם - 6 ביולי 2007. הסכם דיפלומטי רשמי לשיתוף פעולה מוגבר בנושא המיסים הכולל בתוכו אמנה למניעת כפל מס - 14 בפברואר 2013. סן מרינו אינה מיוצגת בווייטנאם בשום דרג, לא בדרג השגרירות ולא בדרג הקונסולרי. וייטנאם אינה מיוצגת בסן מרינו בשום דרג, לא בדרג השגרירות ולא בדרג הקונסולרי. Trattati Internazionali - Accordi Bilaterali con altri Stati, משרד החוץ הסן מרינזי
יחסי טג'יקיסטן – סן מרינו

יחסי טג'יקיסטן–סן מרינו הם היחסים הדיפלומטיים הרשמיים שבין רפובליקת טג'יקיסטן לבין הרפובליקה המרוממת של סן מרינו. בין רפובליקת טג'קיסטן לבין הרפובליקה המרוממת של סן מרינו נחתם הסכם דיפלומטי אחד בלבד: הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין רפובליקת טג'יקיסטן. סן מרינו אינה מיוצגת בטג'יקיסטן בשום דרג, לא בדרג השגרירות ולא בדרג הקונסולרי. טג'יקיסטן אינה מיוצגת בסן מרינו בשום דרג, לא בדרג השגרירות ולא בדרג הקונסולרי. Trattati Internazionali - Accordi Bilaterali con altri Stati, משרד החוץ הסן מרינזי
יחסי טורקמניסטן – סן מרינו

יחסי טורקמניסטן-סן מרינו הם היחסים הדיפלומטיים הרשמיים שלא מתקיימים בין רפובליקת טורקמניסטן לבין הרפובליקה המרוממת של סן מרינו עקב חוסר אינטרסים בניהול כאלו מצד שתי המדינות. אזרחים סן מרינזיים מעטים ואחדים בשנה מגיעים לטורקמניסטן לביקורים וטיולים, וגם מהם נדרשת אשרה ותשאול ביטחוני מקיף ביותר. גם סן מרינו מצידה סוגרת את שעריה בפני אזרחים ותיירים טורקמנים, אם וכאשר מעטים כאלו מגיעים, אם בכלל. כאמור, בין שתי המדינות אין יחסים דיפלומטיים, אך ישנו קשר בין הלאומים הסן מרינזים והטורקמנים, לפיכך יש צורך בנתינת שירותים קונסולריים לאזרחי המדינות. שירותים קונסולריים של שתי המדינות ניתן לקבל בשגרירות הקרובה ביותר של המדינה השנייה - השגרירות הסן מרינזית במונגוליה, והשגרירות הטורקמנית באיטליה. Border formalities, תיירות בסן מרינו
נליס (מטווח)

מטווח חיל-האוויר נליס (Nellis Air Force Range - NAFR) הוא מתקן אימונים של חיל האוויר האמריקני השוכן במדבר של דרום נבדה בארצות הברית, בסמוך לבסיס חיל-האוויר נליס. מטווח נליס הוא הגדול ביותר מסוגו בארצות הברית ושטחו 12,139 קמ"ר. סמוך לגבול הצפוני-מזרחי של המטווח ממוקם גרום לייק - בסיס סודי, הידוע בכינוי אזור 51, המשמש לפיתוח וניסוי כלי טיס צבאיים סודיים. המטווח משמש את חילות האוויר של הכוחות המזוינים של ארצות הברית ובעלות בריתה כשטח אש בתרגיל הרד פלאג ללוחמה אווירית הנערך שם לפחות פעם בשנה. המטווח משמש גם בתרגיל בגרין פלאג הדומה לרד פלאג, בו מושם הדגש על ההיבטים האלקטרוניים של הלוחמה אווירית. מטווח נליס, באתר Global Security
בריידי באר

בריידי רוברט באר (אנגלית: Brady Robert Barr; נולד ב-5 בינואר 1963) הוא זואולוג אמריקאי המתמחה בהרפטולוגיה (חקר הזוחלים והדו-חיים) ומגיש תוכניות טבע. הוא עובד של נשיונל ג'יאוגרפיק ומנחה את התוכנית Dangerous Encounters with Brady Barr בערוץ נשיונל ג'יאוגרפיק WILD. באר נולד בפורט וורת' שבטקסס, ארצות הברית. הוא קיבל תואר ראשון בהוראת המדעים מאוניברסיטת אינדיאנה בלומינגטון ועסק במשך זמן מה כמורה לביולוגיה בבית ספר תיכון. ב-1997 הוא סיים דוקטורט בזואולוגיה באוניברסיטת מיאמי. הוא התמחה בחקר זוחלים עם דגש על נשיכות ותנינאים. באר זכה לפרסום כהרפטולוג (חוקר זוחלים) הראשון שלכד ובדק את כל 23 מיני התנינאים החיים כיום. הוא כתב מספר ספרי זואולוגיה, מדע פופולרי וספרי ילדים העוסקים בידיעת הטבע ובשימורו. אחד ממחקריו הידועים ביותר, שתועד בתוכניות של נשיונל ג'יאוגרפיק, הוא מדידת עוצמת הנשיכה של בעלי חיים שונים ומציאת למי יש את הנשיכה החזקה ביותר. הוא מדד עוצמת נשיכה של 5,000 ליברות-כוח (22 קילוניוטון) בתנין היאור וזו הנשיכה החזקה ביותר שנמדדה אי-פעם. בריידי באר, במסד הנתונים הקולנועיים IMDb (באנגלית) פרופיל באתר נשיונל ג'יאוגרפיק Dangerous Encounters with Brady Barr באתר נשיונל ג'יאוגרפיק פרופיל באתר נשיונל ג'יאוגרפיק. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Te Guste

"Te Gusté" (באנגלית: "You Liked Me"; בעברית: "אתה חיבבת אותי") הוא סינגל שהוקלט על ידי הזמרת והשחקנית האמריקאית, ג'ניפר לופז בשיתוף עם באד באני. השיר יצא לאור ב-9 בנובמבר 2018, על ידי חברות התקליטים G2 וסוני מיוזיק לטין. השיר הגיע אל המקום ה-12 במצעד השירים הלטיניים, וה-52 במצעד שבספרד. השיר נכתב על ידי ג'ניפר לופז, באד באני, חואן פריאס, הקטור ראמוס, ממבו קינגז, אדגר אנדינו, ארמנדו לוזאנו וכולי. השיר הוא שיר בסגנון הרגאטון. סוזט פרננדז ממגזין הבילבורד, סקרה את השיר בסמוך לצאתו. לפני צאתו של השיר, פרסמה לופז טיזר של הקליפ שלו. הווידאו קליפ המלא שיצא עבור השיר צולם על ידי מייק הו. לאורכו של הקליפ ניתן לראות את ג'ניפר לופז מתנועעת לצלילי השיר תוך שהיא לבושה בלבוש מינימלי. בנוסף לכך, ניתן לראות לאורכו את באד באני לצידה של לופז. נכון לאוקטובר 2021, מונה הצפיות של הקליפ עומד על כ-100 מיליון צפיות. מידע על הסינגל "Te Guste" באתר מיוזיק בריינז מידע על היצירה "Te Guste" באתר Discogs סרטון השיר "Te Guste" באתר יוטיוב סוני מיוזיק לטין "Watch a trailer for Bad Bunny and Jennifer Lopez's "Te Guste"". The FADER (באנגלית). נבדק ב-2018-11-23. השיר במצעד השירים הלטיניים השיר במצעד שבספרד השיר באתר Genius "Jennifer Lopez & Bad Bunny Turn Up the Heat in New 'Te Guste' Video: Watch". Billboard. נבדק ב-2018-11-23. Jennifer Lopez (2018-11-08), Jennifer Lopez & Bad Bunny - Te Guste (Official Music Video), נבדק ב-2018-11-23
אליפות ישראל באתלטיקה 1981

אליפות ישראל באתלטיקה נערכה באצטדיון הדר יוסף בין התאריכים 4 ביולי ו-5 ביולי 1981. רבקה קוגמן מהפועל באר שבע זכתה בשתי מדליות זהב אישיות בריצת 100 מטר ובריצת 200 מטר. ענת מאירי מאס"א תל אביב זכתה בשתי מדליות זהב אישיות בריצת 800 מטר ובריצת 1500 מטר. מני רוזנברג מאס"א תל אביב זכה בשתי מדליות זהב אישיות בריצת 100 מטר ובריצת 200 מטר. יאיר מקלר מהפועל כפר סבא זכה בשתי מדליות זהב אישיות בהדיפת כדור ברזל ובזריקת דיסקוס. שמואל איס מהפועל תל אביב קבע בריצת 110 מטר משוכות שיא ישראלי חדש של 15.77 שניות בוריס קריצשטיין ממכבי תל אביב קבע בריצת 400 מטר משוכות שיא ישראלי חדש של 52.60 שניות גדעון הרמט מהפועל עמק חפר קבע בקפיצה לגובה שיא ישראלי חדש של 2.16 מטר יעקב פתאל, 2 שיאים לאומיים באליפות האתלטיקה בהדר יוסף: הרמט ניתר לגובה 2.16 מ', קריצשטיין 400 מ' משוכות ב-52.6 ש', דבר, 5 ביולי 1981 יעקב פתאל, שיא ישראלי ב-110 משוכות (15.77 ש') נקבע בסיום אליפות ישראל בא"ק, דבר, 6 ביולי 1981